Вядучыя канцэрта расказвалі пра біяграфіі, творчасць Песняроў. Дарэчы, 105-годдзе сёлета і ў “Паўлінкі”, знакамітай п’есы Янкі Купалы. Кіраўніца ліепайскага ансамбля “Паўлінка” Жанна Буйніцкая нагадала: калектыў і названы ў гонар галоўнай гераіні твора. Як і ў купалаўскай Паўлінкі, у гурта жыццесвярджальная манера выканання: жывасць, запал, энергічнасць. І з Якубам Коласам ёсць у гурта духоўная повязь: свой дзень нараджэння (сёлета ўжо 17-ы) адзначае ён 3 лістапада.